Diari Oficial de la Generalitat Valenciana


Sumari del DOGV 3581, del 13-09-1999 (1999/7828)

ACORD de 7 d'abril de 1999, de la Comissió Territorial d'Urbanisme d'Alacant, relatiu a la modificació del Pla General. Canvi d'ubicació de sòl qualificat com a aparcament públic en l'avinguda de Jaume I del Campello (Alacant).
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3581

Data del DOGV
:   13-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7828


Data del document
:   07-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Campello, el
    * pla d'urbanisme

ACORD de 7 d'abril de 1999, de la Comissió Territorial d'Urbanisme d'Alacant, relatiu a la modificació del Pla General. Canvi d'ubicació de sòl qualificat com a aparcament públic en l'avinguda de Jaume I del Campello (Alacant). [1999/M7828]
  
Vist l'expedient de referència i a partir dels següents
  
Antecedents de fet
  
Primer
  
L'ajuntament, en sessió plenària celebrada el dia 19 de novembre de 1998, acordà la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana de 14 de juliol de 1998, i en un dels diaris de major difusió provincial el 16 de juliol de 1998, i s'han presentat dues al·legacions.
  
Segon
  
La documentació està integrada per memòria i plans d'àmbit, informació i ordenació-qualificació.
  
Tercer
  
L'objecte del present expedient és canviar la ubicació de part de la parcel·la d'equipament aparcament públic, V1, previst en el Pla General al costat de la línia fèrria Alacant-Dénia, i passar-lo a l'interior de l'illa i donar-li accés pel carrer de Tarragona, i es justifica el canvi que l'accés des de l'avinguda de Jaume I és dificultós tant per la diferència de cota entre el vial i el terreny com per la barrera que suposa la línia fèrria. La parcel·la d'aparcament té una dimensió de 2.320 m², dels qual canvien d'ubicació 1.359,05 m², i queden 960,95 m² en la seua posició inicial.
  
L'ajuntament remet nova documentació l'11 de març de 1999 que inclou projecte tècnic, en el qual s'ha modificat lleugerament la parcel·la V1A, per la qual cosa s'aporta el nou pla número 1 i pla número 5 amb ordenació modificada de format del Pla General, i l'informe del tècnic municipal aclaridor de la modificació. Aquesta documentació tècnica no està diligenciada amb la data de l'aprovació plenària.
  
Com a conseqüència d'aquesta proposta, la nova parcel·la continua tenint menor proporció de places per la major superfície de vials, però garanteix la connexió al carrer de les dues parcel·les.
  
La solució proposada disminueix la superfície d'aparcament públic, ja que és de fet part d'aquest vial públic d'accés a la parcel·la. D'acord amb el punt 3.2 del conveni, part de la superfície passaria de facto a ser vial públic i serviria d'accés a la parcel·la que s'ha d'edificar, i es contravé el concepte d'aparcament en què els vials han de ser d'accés exclusiu a les places, i per la seua forma i la ubicació admetre només aquesta funció, de la Llei Reguladora de l'Activitat Urbanística. No obstant això, atesa la justificació de l'informe tècnic municipal que es fonamenta en el Pla General i a la millora que s'obté en la consecució de l'ús real de les dotacions d'aparcament públic, es pot assumir, que s'haurà d'assenyalar clarament la situació de l'aparcament i la seua manera d'accés.
  
Referent a les observacions del tècnic municipal que indica que la parcel·la té alineacions/límits a sistema viari, aparcament (clau V1) i a espai de protecció i reserva de sistema (clau S), al costat de l'avinguda de Jaume I i no a clau F-sistema ferroviari cal aclarir que el pla preveia el trasllat de la línia fèrria, que no s'ha realitzat ni està previst, per la qual cosa la realitat és que es tracta d'un sistema ferroviari. En qualsevol cas, la franja S no inclou tota la superfície que es desprén de l'informe de FGV; així l'informe municipal indica que «la separació entre l'eix del ferrocarril i el tanca de parcel·les en una amplària de 7,60 metres, on, des d'abans, i durant la vigència del Pla General, s'ha interposat un vial d'accés a les actuacions realitzades, per la qual cosa les parcel·les amb límit a l'avinguda de Jaume I, l'ajuntament sobre la clau S ha actuat en cada cas dissenyant un viari o com a zona de protecció».
  
Part del contingut de l'informe de Ferrocarrils de la Generalitat Valenciana entra en contradicció amb el que s'indica ací pel tècnic municipal.
  
Quart
  
Consta en l'expedient informe favorable, amb condicions de Ferrocarrils de la Generalitat Valenciana, que indica: «Que la dita modificació, l'objecte de la qual és la delimitació de la unitat d'execució en una parcel·la en sòl urbà situada a la platja de Muchavista que limita a l'est amb la via fèrria de la línia Alacant-Dénia, s'ha comprovat que compleix amb allò que s'ha establit en l'article 282 del Reglament de la Llei d'Ordenació dels Transports Terrestres (LOTT), relatiu a la delimitació dels terrenys immediats al ferrocarril. Segons el pla número 6 d'ordenació del projecte presentat, la distància a l'eix de la via fèrria és superior a:
  
a) 8,80 metres línia de tancament recaient a la via fèrria.
  
b) 11,80 metres línia d'edificabilitat.
  
No s'obriran buits d'accés directe pel costat est, i pels laterals nord i sud es prohibeix l'accés a la via fèrria.
  
A partir de tot això que s'ha exposat:
  
Emetem l'informe favorable, amb l'excepció assenyalada quant a la no obertura de buits pel costat est i la prohibició d'accessos a la via fèrria pels laterals nord i sud».
  
Es remet l'aclariment per part de FGV en data 1 d'abril de 1999 que s'arreplega que la referència al pla 6 és una errada, i la resta es manté.
  
Consideracions tecnicojurídiques
  
Primera
  
La tramitació es considera correcta, de conformitat a allò que s'ha establit en l'article 38, per remissió del 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), a falta que l'última documentació presentada siga diligenciada amb la data d'aprovació plenària.
  
Segona
  
La documentació està completa, i falta, si és procedent, la documentació de refosa.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. No obstant això, es fan les següents observacions:
  
- Pareix acceptable el canvi de posició de la V1A, sempre que es comunique amb la parcel·la V1B, i s'ha de tindre en compte les observacions de l'apartat III. Contingut i els condicionants de l'informe de FGV, pel que fa a la distància de la línia de tancament i als buits i als accessos a la via fèrria.
  
- D'acord amb allò que s'ha manifestat pel representant del PATEMA en el si de la Comissió Informativa d'Urbanisme, s'aconsella que l'encreuament de les vies del ferrocarril es realitze aprofitant el pas elevat confrontant.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'aprovació de modificacions puntuals de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 6.D, 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:
  
Aprovar definitivament la modificació puntual del Pla General d'Ordenació Urbana del Campello, relativa a canvi d'ubicació de sòl qualificat com a aparcament públic a l'avinguda de Jaume I, encara que se supedita la seua publicació i, en conseqüència, la seua eficàcia, al fet que la nova documentació, presentada amb data 11 de març de 1999, siga aprovada pel ple i degudament diligenciada.
  
Amb data 5 d'agost de 1999, el president de la Comissió Territorial d'Urbanisme resolgué:
  
Vist l'acord adoptat per la Comissió Territorial d'Urbanisme, en sessió de 7 d'abril de 1999, pel qual s'aprovà definitivament l'expedient de referència, i que se supedita la seua publicació al compliment de certes condicions, així com la documentació presentada per l'ajuntament amb data 22 de juny de 1999 que completa en tots els seus aspectes el referit acord de la comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de la seua entrada en vigor, de conformitat amb allò que s'ha disposat en l'article 59, apartats 2 i 4, de la Llei 6/1994, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999, de 13 de gener, i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Alacant, 25 d'agost de 1999.- El secretari general (per substitució, article 23.3 del Decret 85/1999, de 93.117394): Gaspar Peral Ribelles.